《偈颂九十三首 其六十九》
宋代·释梵琮

君子道长，出生万象。小人道消，近火先焦。晷运推移，漏泄天机。

日南长至，吉无不利。添一线长，别有商量。但见皇风成一片，不知何处有封疆。

作者简介：释梵琮，号率庵。宁宗嘉定十二年（一二一九）住庆元府仗锡山延胜禅院。理宗绍定元年（一二二八）住南康军云居山真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。